《次韵仇仁近用韵见示五首》
元代·方回

时惊驿走听庭宣，老朽于予孰使年。
鸣玉久忘綪结佩，穿花空忆锦连钱。
愧非今代王摩诘，许识能诗孟浩然。
野服幅巾亦堪画，丹青何必上凌烟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。